Drie vas oor bendeverkragtingDrie beweerde verkragters is in Dutywa in die Oos-Kaap in hegtenis geneem. Kapt. Jackson Manatha, woordvoerder van die polisie, sê die 22-jarige en twee 18-jariges is in hegtenis geneem nadat hulle glo ŉ 24-jarige vrou om die beurt verkrag het. “Die vrou het glo Sondagaand saam met twee ander mense in ŉ plakkershut geslaap toe die drie mans haar glo aangeval het. Sy is glo na ŉ ander plakkershut geneem en herhaaldelik verkrag.” Die vrou het die voorval by die Dutywa-polisiestasie aangemeld en die drie verdagtes is kort hierna by hulle huise in hegtenis geneem. Die verdagtes sal Dinsdag in die Dutywa-landdroshof verskyn op aanklagte van verkragting.